O R A T I 0. 115 



ipsius , quern quotannis festo hocce die interesse gaudebaraus , tribuenda 

 est absentia. Alacrem autem virum, magna, quam fecit , jactura neutiquam 

 labefactatum , patriae decori et academiae saluti diu servet Deus incolumem ! 

 Collegarmn ordinem conspiciens , intimo pectore etiam coinmoveri me 

 sentio. Luget enim sororem dilectissimam Collega, quera diligimus et 

 observamus omnes, Clarissimus Karsten, luget Ruebius noster socerum, 

 virum celeberrimum Numannum, turn doctrinae copia, turn animi dotibus 

 maxime conspicuum. Quern, licet nullo titulo nostrae Academiae junctum, 

 Academiae Professores suo circulo collegam assidue interesse cuncti gau- 

 debant et gloriabantur. Det Deus, ut e carissimis vestris pignoribus per 

 longum annorum spatium nullus tristi fato abripiatur! 



Quid autem tibi dicam, Clarissime Schroeder van der Kolk! quern 

 uescio utrum carissinii praeceptoris an collegae conjunctissimi nomine 

 malim alloqui. Graves, iterum graves sunt, quas fecisti, jacturae. Cum 

 uxore, quam amabas, pia mente obitum luxisti socrus, matronae honestis- 

 simae ; et brevi post , eheu ! ipsa conjuge , quam virtutis domesticae exem- 

 plar omnes venerabantur , dilectissima orbatus , cum liberis altius enim 

 animo moeruisti ! Necdum finis erat malorum. Filiolae enim , quam dili- 

 gebas , lepidissimae , praematuram tandem cum filiis deflevisti mortem. Haud 

 tibi defuerunt collacrimautes amici, collegae, discipuli. Multis sane 

 orbatus es, sed multa tibi supersunt. Firmus enim es et pietate et fiducia 

 in Deo optimo maxirno reposita , cujus voluntati te submittere mature 

 didicisti. Firmus es, et affulget tibi vitae scopus, quum liberos, quibus 

 summum te donavit Numen , pie te colentes adspicis , et omni ope eniteris 

 ut curae maternae iis denegatae desideriurn paterna cura quantum possit 

 compensetur. Per longani et vegetam senectutem tuae sint deliciae , ma- 

 trisque quasi tibi reviviscentis caram imaginem magis magisque referant, 

 queis te beavit , liberi ! 



Inter cives academicos nonnulli juvenili aetate diem obierunt supremum. 

 Eorum funera deflevistis, sodales. Nomina, Cives Academici! meministis. 

 Sunt: 



HENRICUS DIDERICUS FocauiN, Jur. Cand. 



ALFRIDUS RAYMUNDUS VAN NISPEN, Jur. Cand. 



FRANCISCUS CONSTANTINUS JOSEPHUS DE QUERTEMONT, Theol. Studiosus. 



15* 



